user
MaNgema, angikuphikisanga mhlazane uzama ukuthi ngimbize
uDuma.Yebo, ngakwenza lokho kodwa akusebenzanga. Manje, uthi
angenzenjani-ke futhi?
Baba, ngizoqala ngokukubonga ngoba wangilalela yize nje
wawunalokho kungabaza. Khona akukho osengakwenza. Angazi
kodwa, sengethembele enhlanganweni yakhe uDuma ikakhulu labo
abasezihlalweni eziphezulu kulesi sifundazwe. Kwanginika ithemba
ukuthi isikhulu soMnyango wezendabuko sakuthembisa ngokuthi
sizobikela abenhlangano yakhe emazingeni aphezulu.
Hhayi-ke bandla, masethembe bona osopolitiki. (athule kancane)
Uyabona, ukube kuseyisendulo, bengizomane ngimdingise uMbandlwa
ngoba nguye oyimpethu.
Khohlwa-ke baba. Njengoba sekubonwa ngentando yeningi nje, ngeke
uyilinge leyo nto. Kwabanye abantu intando yeningi isho ukuthi kufanele
umuntu alifune ilungelo lakhe bese naye enikeza abanye elabo ilungelo.
Uyakhuluma lapho MaNgema. Kafushane nje singathi, konke
esikwenzayo kufanele kuncike kuthatha-nika. Uma wena uthatha nje
kwaphela kodwa unganiki, uyayibulala intando yeningi. (banqekuzise
amakhanda bobabili, bavumelane)
(Phandle kukhuleke induna uDlamini.)
Ndabezitha! Ndabezitha!
Ngena Mzizi!
(Angene uDlamini. Iphepha aliphethe ngesandla alibeke phambi
kwenkosi bese ehlala phansi.)
Ngiyanibingelela Ndabezitha.
(ufunda iphepha ngesikhathi ekhuluma) Yebo Mzizi. (alibuke iphepha
aze anikine ikhanda, ubuso bugcwale intukuthelo)
(eqondise kuDlamini) Mzizi, leli phepha sengathi alilungile nje.

1. Bhala isibonelo sobuhle bentando yeningi ngokusho kukaMaNgema kulesi
siqeshana.
assistant
Iphuzu ELILODWA kwalandelayo:
 Ukuvikela amalungelo abantu.
 Kufanele umuntu alifune ilungelo lakhe bese enikeza abanye abantu
ilungelo.